2007-йисуз Бакудин Шегьрияран тIварунихъ квай Медениятдин Дараматда кьиле фейи концерт «Суварин» виридалайни хъсан концерт хьиз гзафбурун рикIел аламукьна. Агъзурдалай гзаф инсан кьазвай чIехи зал, адан амфитеатр, ложаяр кьиляй-кьилди ацIанвай. Залдай сегьнедиз датIана цуькверин кIунчIар ялзавай. А юкъуз зал пудра Решадан манийри кIвачел къарагъарнай. Абур лезги чIалал «Зи халкь», азербайжан чIалал «Sənsiz» ва италян чIалал «O sole mio» манияр тир.